Никола Вапцаров
Думи

chitanka.info

Има думи, които пробиват

на сърцето коравия щит

и наливат отрова вонлива

от жлезите на свойте зъби.

Има дума предател, при нея

аз потръпвам, аз пламвам във миг

и лицето ми — кръв, руменее,

сякаш някой ми удря плесник.

Не, за тях аз не искам да пиша,

аз съм толкова девствен и млад,

че гърдите ми искат да дишат

на живот, а не на тяхната смрад…

Ти лежиш окован във затвора,

във главата бучи — водопад.

И дочуваш уж някой говори:

Свобода!

Ти виждаш полето пред тебе,

ти виждаш го сякаш на длан,

и с някакво странно вълшебство

звучи — Свобода! Свобода!

Свободно, просторно размахваш

косата и чуваш — звънти.

И чорли перчема ти вятъра

хубава дума, нали?

Издание: Никола Вапцаров. Съчинения, „Български писател“, С. 1979, под редакцията на Бойка Вапцарова

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.